Pokyny na prácu s textom:
1. Hlavný nadpis napíš písmom Arial Black veľkosť 16 a zarovnaj ho na stred
2. Pod hlavným nadpisom je latinský názov rastlinky, napíš ho kurzívou a zarovnaj ho na stred
3. Iba článok o rastlinke napíš písmom Arial veľkosť 12
4. Na tejto adrese na internete: <http://www.kvetinky.eu/salvia-f493.htm> si stiahni do počítača fotografiu šalvie
5. Fotografiu šalvie vlož pred prvé slovo „Šalvia“ do článku, jeho rozmery uprav na šírku 4 cm a uprav ho DO ŠTVORCA vľavo
6. Pod článok napíš text: „Zdroj: [www.kvetinky.eu](http://www.kvetinky.eu)“, text napíš písmom Times New Roman veľkosť 12 kurzíva
7. Vymaž všetky pokyny, prečítaj si text a odpovedz pod článkom na otázky celými vetami modrým písmom Times New Roman veľkosť 12 a ulož si potom dokument do svojho počítača (priečinka) pod názvom salvia.doc (typ súboru vhodný pre 97-2003 Word)

Šalvia lekárska

*Salvia officinalis*

Šalvia je liečivá trvalka - poloker, ktorý narastá v ideálnych podmienkach až do výšky 70 cm, rýchlo sa rozrastá a neskôr zaberá v záhradke dosť miesta. Sadíme ju do priepustnej (mierne vápenatej)  zeminy,  kľudne na priame slnko - teda potrebuje teplé a svetlé miesto. Cez zimu ju prikryjeme vetvičkami, aby sme ju chránili pred mrazivým vetrom.  Na jar ju môžeme rozmnožovať z odrezkov (drevnatých častí), alebo zo semien. Ak ju máme zasadenú v kochlíku na terase, nemusíme ju prezimovať vnútri, stačí ak ju dáme do závetria a občas ju polejeme. Šalviu pestovanú v kochlíku musíme  hnojiť a cez leto pravidelne zalievať (to, že potrebuje vodu je vidieť na jej ohnutých listoch). Kvitne v júni - júli.

Na fotografii vľavo je asi dvojročná rastlinka (bolo to také mimino v maloch kochlíčku), za rok sa neuveriteľne rozrástla. Ja mám túto zelenofialovú varietu,  existuje ale veľa iných farebných druhov - cez žltú, zelenú, až po tmavofialovú. Listy má chlpaté (ako zamat) a veľmi aromatické. Pozor, nie všetky novovyšlachtené odrody  sú  schopné prezimovať vonku! Napr. Trojfarebná šalvia - salvia tricolor.
Jej listy sa zberajú počas celého leta (najlepšie ráno). Môžu sa používať čerstvé, ale môžeme ich aj sušiť. Ja ich mám pár v mrazničke - čerstvo nasekané uložené v umelohmotnej dóze.

Ako korenie sa využíva hlavne pri príprave rôznych druhov mäsa, dávam ju do omáčok a štiav (ale iba málo, je naozaj veľmi aromatická).

Bylinka pôsobí antisepticky, má pozitívny vplyv na krvný tlak, zmierňuje bolesti hrdla, krvácanie ďasien, potláča tvorbu potu, zmierňuje zápal dýchacích ciest, zápal žalúdka, potláča tvorbu materského mlieka (takže by čaj z nej nemali piť dojčiace mamičky)... Väčšinou sa používa ako súčasť bylinných zmesí.

1. Je šalvia jednoročná rastlina?
2. Akú výšku môže dosiahnúť rastlinka?
3. V akom období rastlinka kvitne?
4. Jedávajú sa aj korene rastlinky?
5. V akom lieku sa najviac používa šalvia?